Diari Oficial de la Generalitat Valenciana


Sumari del DOGV 4304, del 31-07-2002 (2002/8319)

Resolució de 18 de juliol de 2002 .del conseller d'Obres Públiques, Urbanisme i Transports per la qual s'anul·la l'expedient del contracte d'obres 2001/10/0194: canalització i evacuació de pluvials en el nucli urbà de Pilar de la Horadada. (Alacant), amb un pressupost de licitació de 891.504,82 euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4304

Data del DOGV
:   31-07-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/8319


Data del document
:   18-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Resolució de 18 de juliol de 2002 .del conseller d'Obres Públiques, Urbanisme i Transports per la qual s'anul·la l'expedient del contracte d'obres 2001/10/0194: canalització i evacuació de pluvials en el nucli urbà de Pilar de la Horadada. (Alacant), amb un pressupost de licitació de 891.504,82 euros. [2002/X8319]
  
Vista la proposta d'anul·lació de l'expedient: canalització i evacuació de pluvials en nucli urbà de Pilar de la Horadada (Alacant), formulada per la Direcció General d'Obres Públiques el 4 de juliol de 2002, i de conformitat amb els següents:
  
Antecedents de fet
  
Primer. El conseller d'Obres Públiques, Urbanisme i Transports mitjançant Resolució de 19 de desembre de 2001 va aprovar l'expedient de contractació així com la despesa que ascendeix a 891.504,82 euros i es disposa l'obertura del procediment d'adjudicació mitjançant subhasta. Posteriorment en el Diari Oficial de la Generalitat Valenciana núm. 4177, de 28 de gener de 2002, es va publicar el corresponent anunci de licitació i amb data de 12 de març de 2002 es va produir l'obertura de pliques, i les ofertes de les empreses Aral, SA, i Sacio, SL, van incórrer en baixa temerària. Actualment, l'expedient de contractació es troba pendent d'adjudicació, ja que està pendent l'informe de les ofertes sotmeses en presumpció de temeritat hagudes en la subhasta.
  
Segon. Amb data 8 de març de 2002, l'Ajuntament de Pilar de la Horadada va sol·licitar formalment la modificació del projecte licitat, i va alterar en més del 50% el pressupost de licitació, a causa de les noves necessitats sorgides de la població, i que són conseqüència de les obres de l'autopista Alacant - Cartagena, i que han obligat a modificar el plantejament general del drenatge del nucli urbà i que queden justificades en l'informe d'abril del 2002 que s'adjunta al mencionat escrit de l'Ajuntament.
  
Tercer. La Divisió de Recursos Hidràulics, amb data 28 de juny de 2002, considera que procedix anul·lar tot l'expedient administratiu incoat al seu moment, a l'espera que s'acorde l'execució de les obres que es preveurien en un nou projecte.
  
Fonaments de dret
  
Primer. L'article 59 del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, regula les prerrogatives de l'administració en matèria de contractes administratius, i establix que ?l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta?.
  
Segon. Actualment no s'ha produït l'adjudicació del contracte per l'òrgan de contractació i en conseqüència li és aplicable l'article 82.2 del RDL 2/2000, que disposa que la proposta d'adjudicació no crea cap dret en favor de l'empresari proposat enfront de l'administració, mentre no se li haja adjudicat el contracte per acord de l'òrgan de contractació.
  
Tercer. La modificació del projecte proposada per l'Ajuntament de Pilar de la Horadada suposa el següent:
  
1. Es pretén incorporar al projecte el drenatge de la zona sud de la població (de fort desenvolupament urbanístic) per a la qual es requeriria un marc prefabricat de formigó de dimensions aproximades 3 m x 2 m, no previst en el projecte aprovat.
  
2. Bona part dels col·lectors paral·lels als màrgens de la rambla, previstos en el projecte aprovat, s'han executat recentment per l'Ajuntament.
  
3. El punt d'abocament es varia, per la qual cosa el tram final del col·lector principal projectat es modifica, i disminuïx la seua secció.
  
4. A pesar de les reduccions de pressupost que suposen els punts 2 i 3, l'increment que suposa el punt 1 originaria un increment del pressupost global de l'orde del 13% i la introducció de nous preus no previstos en projecte.
  
En definitiva, es tracta d'una modificació substancial que alteraria amb escreix més del 50% del pressupost de licitació, segons assenyala l'informe de 28 de juny de 2002 de la Divisió de Recursos Hidràulics.
  
La continuació de l'expedient de contractació del projecte inicial i posteriorment modificar este, en els termes establits (alteració substancial), suposaria incórrer en la causa de resolució de l'article 149.e) del TRLCAP i en el cas que no es resolguera el contracte i en conseqüència s'adjudicara al contractista principal, l'adjudicació de la modificació contractual substancial no s'ajustaria als principis de publicitat, concurrència, igualtat i no discriminació establits en l'article 11 del TRLCAP sobre la base dels motius exposats i actuant d'acord amb els principis d'eficàcia i eficiència ens porta a la procedència d'anul·lar el mencionat expedient de contractació.
  
Quart. El conseller d'Obres Públiques, Urbanisme i Transports és competent per a adoptar la present resolució en virtut de les atribucions que li confereix l'article 35 de la Llei 5/1983, de 30 de desembre, del Govern Valencià i l'article 7 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Vistos els preceptes legals citats i la resta de disposicions de general i pertinent aplicació, resolc:
  
Anul·lar l'expedient del contracte d'obres de canalització i evacuació de pluvials en el nucli urbà de Pilar de la Horadada. (Alacant), amb un pressupost de licitació de 891.504,82 euros, pels motius exposats.
  
Contra la present resolució, que posa fi a la via administrativa, es podrà interposar recurs potestatiu de reposició davant el conseller d'Obres Públiques, Urbanisme i Transports en el termini d'un mes, comptador des del dia següent de la seua notificació, d'acord amb el que establixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de 2 mesos, comptadors des del dia següent de la seua notificació, de conformitat amb el que disposa l'article 46.1 de la Llei 29/98, de 13 de juliol, de la Llei de la Jurisdicció Contenciosa Administrativa.
  
Tot això, sense perjuí que es puga interposar qualsevol altre recurs que s'estime oportú.